Foto: Hina

POLICIJA je 27-godišnjeg voditelja noćnog kluba u Hvaru prijavila za iznudu. Sumnjiče ga, naime, da je prisilio goste iz Norveške da plate 150 tisuća kuna, a i nakon toga su mu ostali još dužni navodno preko 200 tisuća kuna.

Karticama su platili ukupno 20 tisuća američkih dolara i 30 tisuća kuna, izvijestila je PU splitsko-dalmatinska.

Tekst se nastavlja ispod oglasa

Osumnjičeni voditelj je inače iz Zagreba, a danas su ga doveli na ispitivanje u Državno odvjetništvo u Split.

U hvarskom klubu boca Coca Cole je, kako doznajemo, 70 kuna, a prvi račun za Norvežane glasio je na tisuću kuna. No, idući računi bili su sve veći i veći. Drugi je navodno glasio na 20 tisuća, treći na 60 tisuća, a četvrti na 150 tisuća kuna.